CELEX: 32020D1805
Language: sl
Date: 2020-11-27 00:00:00
Title: Sklep Komisije (EU) 2020/1805 z dne 27. novembra 2020 o spremembi sklepov 2014/350/EU in (EU) 2016/1349 glede podaljšanja obdobja veljavnosti okoljskih meril za podelitev znaka EU za okolje tekstilnim in obutvenim izdelkom ter z njimi povezanih zahtev za ocenjevanje in preverjanje (notificirano pod dokumentarno številko C(2020) 8152) (Besedilo velja za EGP)

1.12.2020   
               
               
                  SL
               
               
                  Uradni list Evropske unije
               
               
                  L 402/89
               
            
         SKLEP KOMISIJE (EU) 2020/1805
         z dne 27. novembra 2020
         o spremembi sklepov 2014/350/EU in (EU) 2016/1349 glede podaljšanja obdobja veljavnosti okoljskih meril za podelitev znaka EU za okolje tekstilnim in obutvenim izdelkom ter z njimi povezanih zahtev za ocenjevanje in preverjanje
         
            
               (notificirano pod dokumentarno številko C(2020) 8152)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
         po posvetovanju z Odborom Evropske unije za znak za okolje,
         ob upoštevanju naslednjega:
         
                     (1)
                  
                  
                     Okoljska merila za podelitev znaka EU za okolje tekstilnim izdelkom ter z njimi povezane zahteve za ocenjevanje in preverjanje iz Sklepa Komisije 2014/350/EU (2) prenehajo veljati 5. decembra 2020.
                  
               
                     (2)
                  
                  
                     Okoljska merila za podelitev znaka EU za okolje obutvenim izdelkom ter z njimi povezane zahteve za ocenjevanje in preverjanje iz Sklepa Komisije (EU) 2016/1349 (3) prenehajo veljati 5. avgusta 2022.
                  
               
                     (3)
                  
                  
                     V skladu s sklepi preverjanja ustreznosti znaka EU za okolje z dne 30. junija 2017 (4) je Komisija skupaj z Odborom EU za znak za okolje ocenila relevantnost posameznih skupin izdelkov ter relevantnost in ustreznost njihovih sedanjih okoljskih meril in z njimi povezanih zahtev za ocenjevanje in preverjanje, preden je predlagala njihovo podaljšanje. V zvezi s sklepoma 2014/350/EU in (EU) 2016/1349 je ta ocena potrdila relevantnost in ustreznost skupin izdelkov ter njihovih sedanjih okoljskih meril in z njimi povezanih zahtev za ocenjevanje in preverjanje.
                  
               
                     (4)
                  
                  
                     Poleg tega Komisija v skladu s sklepi preverjanja ustreznosti znaka EU za okolje z dne 30. junija 2017 skupaj z Odborom EU za znak za okolje predlaga rešitve za izboljšanje sinergij med skupinami izdelkov in povečanje uporabe znaka EU za okolje, vključno z združevanjem tesno povezanih skupin izdelkov, kadar je to primerno, ter zagotavljanjem, da se med revizijskim postopkom nameni ustrezna pozornost skladnosti med zadevnimi politikami EU, zakonodajo in znanstvenimi dokazi.
                  
               
                     (5)
                  
                  
                     Da bi nadalje olajšali prehod na bolj krožno gospodarstvo, bo treba merila za podelitev znaka EU za okolje tekstilnim in obutvenim izdelkom revidirati v skladu z novim akcijskim načrtom za krožno gospodarstvo za čistejšo in konkurenčnejšo Evropo (5). Zato je primerno, da se veljavnost meril za podelitev znaka EU za okolje iz sklepov 2014/350/EU in (EU) 2016/1349 podaljša do istega končnega datuma, da bo Komisija lahko revidirala obe navedeni skupini izdelkov skupaj ter ju združila, če bo to mogoče.
                  
               
                     (6)
                  
                  
                     Da se omogoči potreben čas za dokončanje revizijskega postopka in zagotovi zanesljiva perspektiva, ki bo omogočala tržno kontinuiteto za sedanje in prihodnje imetnike dovoljenj, ki lahko v vmesnem času ohranijo koristi znaka EU za okolje pri izdelkih, ki jim je bil podeljen znak, bi bilo treba obdobje veljavnosti sedanjih meril za tekstilne in obutvene izdelke ter z njimi povezanih zahtev za ocenjevanje in preverjanje podaljšati do 31. decembra 2025.
                  
               
                     (7)
                  
                  
                     Sklepa 2014/350/EU in (EU) 2016/1349 bi bilo zato treba ustrezno spremeniti.
                  
               
                     (8)
                  
                  
                     Ukrepi iz tega sklepa so v skladu z mnenjem odbora, ustanovljenega s členom 16 Uredbe (ES) št. 66/2010 –
                  
               SPREJELA NASLEDNJI SKLEP:
         
            Člen 1
            Člen 6 Sklepa 2014/350/EU se nadomesti z naslednjim:
            
               
                  „Člen 6
                  Okoljska merila za skupino izdelkov ‚tekstilni izdelki‘ ter z njimi povezane zahteve za ocenjevanje in preverjanje veljajo do 31. decembra 2025.“
               
            
         
         
            Člen 2
            Člen 4 Sklepa (EU) 2016/1349 se nadomesti z naslednjim:
            
               
                  „Člen 4
                  Okoljska merila za skupino izdelkov ‚obutveni izdelki‘ ter z njimi povezane zahteve za ocenjevanje in preverjanje veljajo do 31. decembra 2025.“
               
            
         
         
            Člen 3
            Ta sklep je naslovljen na države članice.
         
         
            V Bruslju, 27. novembra 2020
            
               
                  Za Komisijo
               
               Virginijus SINKEVIČIUS
               
                  Član Komisije
               
            
         
         
            (1)  UL L 27, 30.1.2010, str. 1.
         
            (2)  Sklep Komisije 2014/350/EU z dne 5. junija 2014 o določitvi okoljskih meril za podelitev znaka EU za okolje tekstilnim izdelkom (UL L 174, 13.6.2014, str. 45).
         
            (3)  Sklep Komisije (EU) 2016/1349 z dne 5. avgusta 2016 o določitvi okoljskih meril za podelitev znaka EU za okolje obutvenim izdelkom (UL L 214, 9.8.2016, str. 16).
         
            (4)  Poročilo Komisije Evropskemu parlamentu in Svetu o pregledu izvajanja Uredbe (ES) št. 1221/2009 Evropskega parlamenta in Sveta z dne 25. novembra 2009 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) ter Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (COM(2017) 355 final).
         
            (5)  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij – Novi akcijski načrt za krožno gospodarstvo: Za čistejšo in konkurenčnejšo Evropo (COM(2020) 98 final).